L 45/2 Az Európai Unió Hivatalos Lapja 2015.2.19. RENDELETEK A BIZOTTSÁG (EU) 2015/263 RENDELETE (2015. január 16.) a polgári és kereskedelmi ügyekben a joghatóságról, valamint a határozatok elismeréséről és végrehajtásáról szóló 44/2001/EK tanácsi rendelet I-IV. mellékletének módosításáról AZ EURÓPAI BIZOTTSÁG, tekintettel az Európai Unió működéséről szóló szerződésre, tekintettel a polgári és kereskedelmi ügyekben a joghatóságról, valamint a határozatok elismeréséről és végrehajtásáról szóló, 2000. december 22-i 44/2001/EK tanácsi rendeletre (") és különösen annak 74. cikke (1) bekezdésére, mivel: (1) — A 44/2001/EK rendelet I. melléklete felsorolja a rendelet 3. cikkének (2) bekezdésében, valamint 4. cikkének (2) bekezdésében említett nemzeti joghatósági szabályokat. A II. melléklet tartalmazza azon tagállami bíróságok és hatáskörrel rendelkező hatóságok listáját, amelyek a végrehajthatóvá nyilvánítás iránti kérelmekkel foglalkoznak. A III. mellékletben található azon bíróságok listája, amelyekhez jogorvoslat nyújtható be a végrehajt- hatóvá nyilvánításról szóló határozattal szemben, a IV. melléklet pedig felsorolja az e határozatokkal szembeni végső jogorvoslati eljárásokat. (2) — A 44/2001/EK rendelet mellékleteit több alkalommal — legutóbb az 566/2013/EK bizottsági rendelettel (4 — módosították. (3) — A tagállamok az I-IV. mellékletekben található listák további módosításairól értesítették a Bizottságot. Ezért célszerűnek tűnik közzétenni az említett mellékletekben szereplő listák egységes szerkezetbe foglalt változatát. (4) — Az Európai Közösség és a Dán Királyság közötti, a polgári és kereskedelmi ügyekben a joghatóságról, valamint a határozatok elismeréséről és végrehajtásáról szóló megállapodás (?) 2. cikke értelmében e rendelet a nemzetközi jog szabályai szerint nyer alkalmazást az Európai Unió és Dánia közötti kapcsolatokban. (5) — Ezért a 44/2001/EK rendelet ennek megfelelő módosítása szükséges. ELFOGADTA EZT A RENDELETET: 1. cikk A 44/2001/EK rendelet I-IV. melléklete helyébe e rendelet mellékletének szövege lép. 2. cikk Ez a rendelet az Európai Unió Hivatalos Lapjában való kihirdetését követő huszadik napon lép hatályba. Ez a rendelet a Szerződéseknek megfelelően teljes egészében kötelező és közvetlenül alkalmazandó a tagállamokban. Kelt Brüsszelben, 2015. január 16-án. a Bizottság részéről az elnök Jean-Claude JUNCKER () HLL12., 2001.1.16., 1. o. () HLL167., 2013.6.19., 29. o. () HLL 299., 2005.11.16., 62. o.